ՀԱՄԱՅՆՔՆԵՐԻ ԽՆԱՄԱԿԱԼՈԻԹՅԱՆ ԵՎ ՀՈԳԱԲԱՐՁՈԻԹՅԱՆ ՀԱՆՁՆԱԺՈՂՈՎՆԵՐԻ ԿՈՂՄԻՑ ԻՐԱԿԱՆԱՑՎՈՂ ԱՇԽԱՏԱՆՔՆԵՐԻ ՄՈՆԻՏՈՐԻՆԳԻ ՄԱՍԻՆ

ՀՀ փոխվարչապետ, տարածքային կառավարման նախարար պարոն Ա. Գևորգյանի 25.01.2013թ. թիվ 01/15/255-13 հանձնարարականի համաձայն մարզպետարանի աշխատակազմի ընտանիքի, կանանց և երեխաների իրավունքների պաշտպանության բաժինը լիազորված է մոնիտորինգ իրականացնել համայնքների խնամակալության և հոգաբարձության հանձնաժողովների աշխատանքների նկատմամբ: Մոնիտորինգի իրականացման ընթացքում ուշադրություն է դարձվելու ըստ անհրաժեշտ փաստաթղթերի ցանկի աշխատանքների կազմակերպման վրա: Այդ նպատակով մարզի բոլոր համայնքների խնամակալության և հոգաբարձության հանձնաժողովներին փաստաթղթային և էլեկտրոնային տարբերակներով տրամադրվել է անհրաժեշտ փաստաթղթերի փաթեթը: Անհատական և բացատրողական աշխատանքներ են տարվում բոլոր համայնքների համապատասխան պատասխանատուների հետ:

Ներկայոմս բոլոր համայնքների խնամակալության և հոգաբարձության հանձնաժողովները առաջնորդվում են համաձայն հաստատված աշխատակարգի: Աշխատանքներին իրենց աջակցությունն են ցուցաբերում Վորլդ Վիժն կազմակերպության կողմից համապատասխան մասնագիտական վերապատրաստումներ անցած և նրանց կողմից ֆինանսավորվող համայնքային սոցիալական աշխատողները:

ԸՆՏԱՆԻՔԻ, ԿԱՆԱՆՑ ԵՎ ԵՐԵԽԱՆԵՐԻ ԻՐԱՎՈՒՆՔՆԵՐԻ ՊԱՇՏՊԱՆՈՒԹՅԱՆ ԲԱԺՆԻ ՎԱՐԻՉ` Ա. ՄԱՐԿՈՍՅԱՆ